[pic] | EUROOPAN YHTEISÖJEN KOMISSIO |

Bryssel 16.7.2008

KOM(2008) 462 lopullinen

Ehdotus:

NEUVOSTON ASETUS

Euroopan parlamentin ja neuvoston asetuksen (EY) N:o 850/2004 liitteiden IV ja V niiden säännösten muuttamisesta, jotka koskevat pysyviä orgaanisia yhdisteitä sisältävän jätteen käsittelyä termisissä ja metallurgisissa tuotantoprosesseissa

(komission esittämä)

PERUSTELUT

Pysyvistä orgaanisista yhdisteistä annetun asetuksen (EY) N:o 850/2004 7 artiklan 2 kohdassa säädetään, että jäte, joka koostuu pysyvistä orgaanisista yhdisteistä, sisältää niitä tai on niiden saastuttama, on käsiteltävä asetuksen liitteen V mukaisesti siten, että jätteen sisältämän pysyvät orgaaniset yhdisteet hävitetään tai että ne muunnetaan palautumattomasti. Mainitun asetuksen 7 artiklan 6 kohdan ja 14 artiklan 3 kohdan mukaisesti komissio voi mukauttaa liitteet IV ja V tieteen ja tekniikan kehitykseen. Asetuksen 14 artiklan 3 kohdan, 17 artiklan 1 kohdan ja 17 artiklan 2 kohdan mukaisesti komissiota avustaa tässä työssä direktiivin 75/442/ETY (korvattu direktiivillä 2006/12/EY) 18 artiklalla perustettu komitea.

Komission toimitti 7. toukokuuta 2008 asetusluonnoksen liitteiden IV ja V muuttamisesta direktiivin 2006/12/EY 18 artiklalla perustetun komitean äänestettäväksi. Asetusluonnos ei saanut taakseen määräenemmistön tukea.

Sen vuoksi neuvostolle toimitetaan ehdotus neuvoston asetukseksi päätöksen 468/1999/EY5 artiklassa vahvistettua menettelyä noudattaen. Jos neuvosto ei ole ratkaissut asiaa kolmen kuukauden kuluessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä.

Ehdotus:

NEUVOSTON ASETUS

Euroopan parlamentin ja neuvoston asetuksen (EY) N:o 850/2004 liitteiden IV ja V niiden säännösten muuttamisesta, jotka koskevat pysyviä orgaanisia yhdisteitä sisältävän jätteen käsittelyä termisissä ja metallurgisissa tuotantoprosesseissa

(ETA:n kannalta merkityksellinen teksti)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen,

ottaa huomioon pysyvistä orgaanisista yhdisteistä sekä direktiivin 79/117/ETY[1] muuttamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 850/2004 ja erityisesti sen 7 artiklan 6 kohdan ja 14 artiklan 3 kohdan,

sekä katsoo seuraavaa:

(1) Baselin yleissopimuksen osapuolien konferenssin kahdeksannessa kokouksessa hyväksyttiin yleisten teknisten ohjeiden päivitys (päätös VIII/16) sellaisen jätteen ympäristömyönteistä käsittelyä varten, joka koostuu pysyvistä orgaanisista yhdisteistä (POP) tai sisältää niitä tai on niiden saastuttama. Hävittämistä ja palautumatonta muuntamista käsittelevään jaksoon IV.G.2 lisättiin alajakso, joka koskee metallien termistä ja metallurgista tuotantoa.

(2) Päivitetyt ohjeet olisi otettava huomioon asetuksessa (EY) N:o 850/2004, koska ne ovat tärkeä tieteen ja tekniikan kehityksen lähde pysyviä orgaanisia yhdisteitä sisältävien jätteiden käsittelyssä.

(3) Päivitetyissä ohjeissa määritellään myös, mille tasolle hävitys ja palautumaton muuntaminen on saatettava, jotta voidaan varmistaa, etteivät pysyvien orgaanisten yhdisteiden ominaisuudet tule näkyviin. Näissä menetelmissä ei esimerkiksi saisi ylittää polyklooratuista dibentso-p-dioksiineista (PCDD-yhdisteet) ja polyklooratuista dibentsofuraaneista (PCDF-yhdisteet) ilmakehään kohdistuvien päästöjen raja-arvoja, joka on 0,1 ng toksisuusekvivalenttia TEQ/Nm3. Tämä arvo on sama kuin jätteenpoltosta 4 päivänä joulukuuta 2000 annetussa Euroopan parlamentin ja neuvoston direktiivissä 2000/76/EY[2] ilmaan kohdistuville päästöille säädetty raja-arvo. Koska on olennaisen tärkeää edellyttää, että pysyviä orgaanisia yhdisteitä sisältävän jätteen käsittelylaitteistojen päästöarvot noudattavat direktiivissä 2000/76/EY säädettyjä PCDD-yhdisteitä ja PCDF-yhdisteitä koskevia raja-arvoja, olisi kyseisiä raja-arvoja sovellettava riippumatta siitä, kuuluvatko prosessit mainitun direktiivin soveltamisalaan.

(4) Pysyvistä orgaanisista yhdisteistä annettujen päivitettyjen ohjeiden jaksossa IV.G.1 suositetaan myös jätelaitteiston sen osan erottamista, joka sisältää pysyviä orgaanisia yhdisteitä tai on niiden kontaminoima. Tämä vaatimus selventää asetuksen (EY) N:o 850/2004 liitteen V osassa 1 tarkoitettujen esikäsittelytoimien täytäntöönpanoa. Asetuksen (EY) N:o 850/2004 liitteen V osa 1 olisi sen vuoksi muutettava.

(5) Maailman terveysjärjestö päivitti vuonna 2005 viimeisimpien tieteellisten tietojen perusteella toksisuusekvivalenssitekijät, joita asetuksen (EY) N:o 850/2004 liitteissä IV ja V käytetään PCDD- ja PCDF-yhdisteiden konsentraatioraja-arvojen laskemiseen. Tämä pitäisi ottaa huomioon asetuksen (EY) N:o 850/2004 liitteissä IV ja V.

(6) Tässä asetuksessa säädetyt toimenpiteet soveltuvat parhaiten ihmisten terveyden ja ympäristön suojelun korkean tason varmistamiseen.

(7) Sen vuoksi asetus (EY) N:o 850/2004 olisi muutettava.

ON ANTANUT TÄMÄN ASETUKSEN:

1 artikla

Muutetaan asetuksen (EY) N:o 850/2004 liitteet IV ja V tämän asetuksen liitteen mukaisesti.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

LIITE

Muutetaan asetuksen (EY) N:o 850/2004 liitteet IV ja V seuraavasti:

1. Muutetaan liite IV seuraavasti:

Korvataan alaviite (**) seuraavasti:

”Raja-arvo lasketaan PCDD:nä ja PCDF:nä seuraavien toksisuusekvivalenssitekijöiden (TEF) mukaisesti:

PCDD | TEF |

2,3,7,8-TeCDD | 1 |

1,2,3,7,8-PeCDD | 1 |

1,2,3,4,7,8-HxCDD | 0,1 |

1,2,3,6,7,8-HxCDD | 0,1 |

1,2,3,7,8,9-HxCDD | 0,1 |

1,2,3,4,6,7,8-HpCDD | 0,01 |

OCDD | 0,0003 |

PCDF | TEF |

2,3,7,8-TeCDF | 0,1 |

1,2,3,7,8-PeCDF | 0,03 |

2,3,4,7,8-PeCDF | 0,3 |

1,2,3,4,7,8-HxCDD | 0,1 |

1,2,3,6,7,8-HxCDF | 0,1 |

1,2,3,7,8,9-HxCDF | 0,1 |

2,3,4,6,7,8-HxCDF | 0,1 |

1,2,3,4,6,7,8-HpCDF | 0,01 |

1,2,3,4,7,8,9-HpCDF | 0,01 |

OCDF ”. | 0,0003 |

”.

2. Muutetaan liite V seuraavasti:

(a) Muutetaan osa 1 seuraavasti:

a) Lisätään tekstin ”R1 Pääasiallinen käyttö polttoaineena tai muuna energiantuotannon välineenä, poislukien PCB:tä sisältävä jäte” jälkeen seuraava teksti:

“R4 Metallien ja metalliyhdisteiden kierrätys/talteenotto seuraavissa tapauksissa: Toiminnot rajoitetaan raudan- ja teräksenvalmistusprosessien jäämiin, joita ovat esimerkiksi savukaasujen käsittelyssä syntyvät pölyt ja lietteet, valssihilseet taikka terästehtaiden sinkkiä sisältävät savukaasujen suodatinpölyt, kuparisulattamoiden kaasunpuhdistusjärjestelmistä tulevat pölyt ja muut sen tapaiset jätteet sekä värimetallituotannon lyijyä sisältävät suotojäämät. PCB-yhdisteitä sisältävää jätettä ei hyödynnetä. Toiminnot rajoitetaan prosesseihin, joissa otetaan talteen rautaa ja rautaseoksia (masuuni, kuilu-uuni ja arinauuni/Martin-uuni) sekä värimetalleja (Waelzin kiertouuniprosessi sekä sulapelkistysprosessit, joissa käytetään vaaka- tai pystyuuneja), mikäli laitteistot täyttävät vähintään direktiivissä 2000/76/EY säädetyt PCDD- ja PCDF-yhdisteiden päästöraja-arvoja koskevat vaatimukset riippumatta siitä, kuuluvatko prosessit kyseisen direktiivin soveltamisalaan, ja sanotun vaikuttamatta muihin direktiivin 2000/76/EY* säännöksiin sen soveltamisalaan kuuluvissa asioissa sekä direktiivin 96/61/EY säännöksiin.

(*) Euroopan parlamentin ja neuvoston direktiivi 2000/76/EY, annettu 4 päivänä joulukuuta 2000, jätteenpoltosta (EYVL L 332, 28.12.2000, s. 91).”

b) lisätään seuraava virke ennen viimeistä virkettä:

”Jos vain osa tuotteesta tai jätteestä, kuten jätelaitteisto, sisältää pysyviä orgaanisia yhdisteitä tai on niiden kontaminoima, se on erotettava ja sen jälkeen loppusijoitettava tämän asetuksen vaatimusten mukaisesti.”

(b) Korvataan osassa 2 alaviite 6 seuraavasti:

”6) Raja-arvo lasketaan PCDD:nä ja PCDF:nä seuraavien toksisuusekvivalenssitekijöiden (TEF) mukaisesti:

PCDD | TEF |

2,3,7,8-TeCDD | 1 |

1,2,3,7,8-PeCDD | 1 |

1,2,3,4,7,8-HxCDD | 0,1 |

1,2,3,6,7,8-HxCDD | 0,1 |

1,2,3,7,8,9-HxCDD | 0,1 |

1,2,3,4,6,7,8-HpCDD | 0,01 |

OCDD | 0,0003 |

PCDF | TEF |

2,3,7,8-TeCDF | 0,1 |

1,2,3,7,8-PeCDF | 0,03 |

2,3,4,7,8-PeCDF | 0,3 |

1,2,3,4,7,8-HxCDD | 0,1 |

1,2,3,6,7,8-HxCDF | 0,1 |

1,2,3,7,8,9-HxCDF | 0,1 |

2,3,4,6,7,8-HxCDF | 0,1 |

1,2,3,4,6,7,8-HpCDF | 0,01 |

1,2,3,4,7,8,9-HpCDF | 0,01 |

OCDF ”. | 0,0003 |

”.

[1] EUVL L 158, 30.4.2004, s. 7, oikaisu EUVL L 229, 29.6.2004, s. 5, ja EUVL L 204, 4.8.2007, s. 28, asetus sellaisena kuin se on viimeksi muutettuna komission asetuksella (EY) N:o 323/2007 (EUVL L 85, 27.3.2007, s. 3).

[2] EYVL L 332, 28.12.2000, s. 91.